‘তাকে’ নিয়ে রাজনীতি, বিতর্কের শেষ নেই। বরাবরই শাসক-বিরোধীদের মধ্যে জোর তরজায় থাকেন ‘তিনি’। এবার ‘তার’ আগমনে বিমানবন্দরে বন্ধ হল বিমান ওঠানামা।
একটি সর্বভারতীয় সংবাদমাধ্যমে প্রকাশিত খবর অনুযায়ী, গত বৃহস্পতিবার গুজরাতের সর্দার বল্লভভাই পটেল বিমানবন্দরের রানওয়েতে আচমকাই একটি গরু চলে আসে। সেই সময় আবুধাবি থেকে একটি বিমান নামতে চলছিল ওই রানওয়েতে। কিন্তু এয়ার ট্রাফিক কন্ট্রোল অনুমতি না দেওয়ায় বিমানটি নামতে পারেনি। 
এর পর গরু তাড়াতে কার্যত ছোটাছুটি শুরু হয়ে যায় রানওয়েতে। শেষ পর্যন্ত বিমানবন্দরের এক নিরাপত্তরক্ষী নিজের এয়ারগান থেকে হাওয়ায় গুলি চালিয়ে গরুটিকে তাড়ায়।

এই বিষয়ে অন্যান্য খবর

চড়ের বদলা চড়, বিমানবন্দরে দুই মহিলার তুলকালাম! কী হল শেষ পর্যন্ত


জানা গিয়েছে, গরুটির জন্য প্রায় ৯০ মিনিট বিমান চলাচল বন্ধ ছিল ওই বিমানবন্দরে। পাঁচটি বিমান দেড়িতে ছাড়ে। ফলে প্রবল সমস্যায় পড়েন বিমানযাত্রীরা।
এবারই প্রথম নয়, এর আগেও বেশ কয়েকবার রানওয়েতে পশু চলে আসার জন্য বিমান ওঠানামা বন্ধ হয়ে গিয়েছিল ওই বিমানবন্দরে। গত বছর ফ্রেবুয়ারি মাসে কয়েকটি খরগোশ রানওয়েতে চলে আসার জন্য বিমান চলাচল বন্ধ হয়ে গিয়েছিল ওই বিমানবন্দরে। ২০১৬ সালের নভেম্বর মাসেও একটি বিমান নামার সময়ে কয়েকটি হনুমান রানওয়েতে চলে আসে।